
Agjencia  Kosovare e Privatizimit (tani e tutje: “Agjencia”), konform nenit 10 të Rregullorës së UNMIK-ut 2003/13 (me ndryshime), nenit 72.4, 72.5 dhe 72.6 të Ligjit për Dhomën e Posaçme të Gjykatës Supreme të Kosovës,  nr. 06/L-086 për çështjet në lidhje me Agjencinë, dhe nenit 10.3, të Politikave Operacionale të Agjencisë, pas shqyrtimit të ankesave të parashtruara nga ankuesit lidhur me mos-përfshirjen e emrave të tyre në Listën e përkohshme të punëtorëve me të drejtën e përfitimit të një pjese prej 20% të të ardhurave nga privatizimi/likuidimi i NSh “ Proleter” ne Prishtinë, e cila i është nënshtruar procesit të likuidimit me datë 19.01.2017, si dhe bazuar në Udhëzimin e Dhomës së Posaçme të Gjykatës Supreme C-IV-26-0002, të datës 04.06.2026, lidhur me mënyrën e publikimit të listave te 20 %-it të punëtorëve, me datë 23,24,25,26 dhe 27 shtator  2026 publikon:



LISTËN PËRFUNDIMTARE TË PUNËTORËVE

Të cilët i kanë plotësuar kriteret për përfitimin e një pjese të të hyrave prej 20% nga privatizimi/likuidimi i NSh, “ Proleter” ne Prishtinë , (PRN175) në , si në vijim: 
	Emri
	Mbiemri
	                  Vite pune

	Enver 
	Visoka
	                       29.63 


Çdo punëtor cili mendon se ai/ajo do të duhej të jetë përfshirë në Listën Përfundimtare të Punëtorëve, apo çfarë do pretendimi tjetër ankimor lidhur me publikimin e kësaj liste, mund të parashtrojë ankesë në Dhomën e Posaçme të Gjykatës Supreme të Kosovës në afatin prej 20 ditëve nga dita e publikimit të listës në përputhje me dispozitat e theksuara në hyrje  të Listës (e nenit 72.4, 72.5,72.6 të Ligjit për Dhomën e Posaçme të Gjykatës Supreme të Kosovës. 
Ankesa duhet të parashtrohet me shkrim dhe të përmbajë: (1) emrin dhe mbiemrin e parashtruesit të ankesës, (2) adresën e parashtruesit/parashtruesve të ankesës dhe (3) faktet  ligjore në mbështetje të ankesës. Kopjet e dokumenteve duhet të jenë të vërtetuara nga organi kompetent në përputhje me ligjin.

Në rast se  ankesa parashtrohet në emër të ushtruesit të ankesës nga pala e tretë (p.sh avokati), atëherë ai/ajo duhet të prezantojë  autorizimin e vërtetuar me shkrim për të ndërmarrë veprime juridike në emrin e tij/saj. 
Të gjitha ankesat në lidhje me këtë njoftim duhet të dorëzohen në Dhomën e Posaçme të Gjykatës Supreme të Kosovës deri më datën 17.10.2026 para përfundimit të orarit të punës 
Adresa:

Dhoma e Posaçme e Gjykatës Supreme të Kosovës
Kompleksi Donika 2 Lagjja Lakërishtë,

 rr. Besa Imami, kati 11 Prishtinë

Agjencia Kosovare e Privatizimit (Agjencia), Divizioni i Shqyrtim të Ankesave në Listat e 20% të Punëtorëve (DSHALP), duke u bazuar në dispozitat e nenit 72.4, 72.5 dhe 72.6 të Ligjit nr.06/L-086, për Dhomën e Posaçme të Gjykatës Supreme të Kosovës, dispozitat e nenit 10.4 të Rregullores së UNMIK-ut nr. 2003/13 (me ndryshime) dhe Rregullorja Nr.15/2023 e Divizionit të Shqyrtimit të Ankesave në Listat e 20% të Punëtorëve (DSHALP), pas shqyrtimit të ankesave të parashtruara nga ankuesit lidhur me mospërfshirjen e emrave të tyre në Listën e përkohshme të punëtorëve me të drejtën e përfitimit të një pjese prej 20% të të ardhurave nga privatizimi/likuidimi i NSh “Proleter” Prishtinë, (PRN175) Agjencia me datë 23,24,25,26 dhe 27 shtator 2026 publikon këtë:

V E N D I M

REFUZOHET SI E PABAZUAR  ankesa e Bucko Popovic.
A r s y e t i m

Në bazë të dëshmive të dorëzuara me ankesën, Divizioni për Shqyrtim të Ankesave në Listat e 20% të Punëtorëve, konsideron se ankuesit në vijim nuk i plotësojnë kushtet dhe kriteret ligjore për tu përfshirë në Listën Përfundimtare të Punëtorëve për përftimin e një pjese prej 20% të të hyrave nga shitja/likuidimi i NSH të përcaktuara  sipas nenit 10, pika 10.4 të Rregullores së UNMIK-ut 2003/13 (me ndryshime). 

A. Ankesa me dëshmi  të pamjaftueshme. 

Parashtruesi i ankesës: Bucko Popovic nuk ka paraqitur prova të mjaftueshme për të dëshmuar se ka punuar apo ruajtur statusin e punëtorit deri në kohën e likuidimit të NSh me datë 19.01.2017.

KËSHILLA  JURIDIKE: Kundër këtij Vendimi mund të ushtrohet ankesë në Dhomën e Posaçme të Gjykatës Supreme të Kosovës, për Çështjet e Ndërlidhura me Agjencinë Kosovare të Privatizimit, në Prishtinë, në afatin prej 20 ditësh, nga dita e publikimit të vendimit.

Divizioni i Shqyrtimit të Ankesave në Listat e 20% të Punëtorëve

Agjencia Kosovare e Privatizimit (AKP)

